b"\n_START_ARTICLE_\nJan Kode\xc5\xa1\n_START_SECTION_\nBiografia\n_START_PARAGRAPH_\nD'al\xc3\xa7ada mitjana i contextura f\xc3\xadsica musculosa, Kodes posse\xc3\xafa un joc de fons que s'adaptava millor a les pistes lentes, el que no va impedir que conquer\xc3\xads t\xc3\xadtols en superf\xc3\xadcies r\xc3\xa0pides. La seva determinaci\xc3\xb3 de joc va ser la seva major virtut aix\xc3\xad com el seu estat f\xc3\xadsic, guanyant molts partits en qu\xc3\xa8 semblava exhaust lluitant fins al final._NEWLINE_El 1970 va donar el primer cop en guanyar el Torneig de Roland Garros despr\xc3\xa9s de derrotar a la final el croat \xc5\xbdeljko Franulovi\xc4\x87 per un contundent 6-2, 6-4 i 6-0._NEWLINE_El 1975 va liderar el seu pa\xc3\xads per assolir la final de Copa Davis davant de Su\xc3\xa8cia a Estocolm. En aquest any va aconseguir un r\xc3\xa8cord de 7-1 en individuals i 1-2 en dobles. Van derrotar a Tony Roche i John Alexander a semifinals per\xc3\xb2 no van poder davant l'inspirat Bj\xc3\xb6rn Borg a les finals, qui li va donar a Su\xc3\xa8cia els tres punts, incl\xc3\xb2s el punt decisiu davant de Kodes._NEWLINE_El 1980 va tenir el seu premi en jugar el dobles de la final de Copa Davis davant de Romania al costat del poder\xc3\xb3s Ivan Lendl. Despr\xc3\xa9s de la seva retirada del tennis, va ser capit\xc3\xa0 de l'equip de Copa Davis entre 1982 i 1987, President de l'Associaci\xc3\xb3 de Tennis Xec entre 1994 i 1998 i director de l'ATP de Txecoslov\xc3\xa0quia (1987-88)._NEWLINE_El 1988 va ser guardonat el Premi ITF pels Serveis en el joc el 1990 va ser incorporat al Sal\xc3\xb3 Internacional de la Fama del tennis."